În noaptea de Înviere, linia de tramvai 41 va avea un program de funcţionare prelungit, până la ora 03.00, pentru a asigura deplasările către Mănăstirea Caşin, important edificiu de cult ortodox, a anunţat sâmbătă, primarul general, Nicuşor Dan, într-o postare pe Facebook.
Autobuzele liniilor de noapte şi de cele ale liniei 100, vor circula conform programului obişnuit.
Programele de circulaţie pentru fiecare linie de transport vor putea fi accesate la acest link: https://stbsa.ro/ora_statii, a mai transmis edilul.
Credincioşii ortodocşi şi greco-catolici sărbătoresc duminică Învierea Domnului, cea mai mare sărbătoare a creştinilor.